פרולוג - הפריצה של בראד

חווילה מפוארת קצת יותר מידי מתפרסת על רחבה קרה וחשוכה בשעה לילית מאוחרת. הדלת של הבית פתוחה. בפנים חדר הכניסה ריקה. גם המסדרון חשוך. ברקע שומעים קול כחכוח מתמשך. קחחחחחחחחחח. גוף שמוט שוכב על הקרקע. ידו הפשוטה אוחזת במכשיר קשר פועל. בוקע ממנה רחש לבן רדיופוני. רגליים עטויות במגף צבאי בועטות במכשיר והרחש משתתק. הדמות הכהה פוסעת בלאט במסדרון ונעצרת ליד דלת משרדית.

בראד: ערב טוב, פרופסור.

פרופסור: בראד ג'ונז! אתה. אתה - לא יכול להיות כאן.

בראד: אז אתה יודע איך קוראים לי. הא. אנחנו ממש חברים וותיקים, אתה ואני. אפשר להיכנס? תודה. לא, לא. אין צורך לעמוד.

פרופסור (ידו מגששת אחר מגירה בשולחן) : מה אתה רוצה?

בראד: זאת השאלה, לא?

פרופסור: לא תוכל פשוט להרוג אותי.

בראד (מגלגל עיניים): אני לא הולך להרוג אותך. לפחות, לא כרגע.

פרופסור: יש אנשים בחוץ ש - 

בראד: אוי, אין צורך לדאוג. טיפלתי בהם בשבילך. אף אחד לא יפריע לנו למשך כמה שעות טובות. מספיק כדי לסיים את כל העסקים שלנו.

פרופסור (שולף סכין מהמגירה ואוחז בה מאחורי גבו) : מה אתה רוצה?

בראד: אני כאן בשבילך. רק בשבילך. אבל ידעת את זה כבר.

פרופסור (קם באיטיות ממושבו): אתה לא יודע איזה כוח יחזר אחריך אם תעשה את זה. 

בראד: דילגתי על הרבה מהמורות כדי להגיע אליך שום דבר לא יעצור אותי עכשיו.

פרופסור: אתה לא מבין עם מי אתה מתעסק.

בראד (בקושי מסתיר את זעמו): למה שלא תעדכן אותי?

פרופסור: אלה שמגבים אותי לא ישמחו להיפרד מתרנגולת הזהב שלהם. תברח לקצה העולם והם ימצאו אותך. לא תוכל להפסיק לרוץ.

בראד: יודע מה, אני חושב שאקח את הסיכון הזה. (מתקרב את הפרופסור באיום) 

הפרופסור (מרים את סנטרו ובכך חושף את צווארו): מה שלא יהיה מה שאתה מתכנן, אתה לא תצליח. (מצחקק במרירות). אז קדימה, תעשה את זה. תעשה את זה!

בראד (מוטרד): אני לא מבין. אתה רוצה שאפגע בך.

הפרופסור (תופס בצווארונו של בראד בצעד של ייאוש): תעשה את זה!

בראד: זה איזה ניסיון מעוות שלך לחפש מחילה על מה שעשית? אתה לא יכול לשנות את העבר!

הפרופסור (מהנהן בפראות): אני יודע. אני יודע.

בראד (הודף את הפרופסור בגסות): לא. מה שאני צריך ממך זה שמות. תן לי את הספונסרים שלך והפרידה שלנו לא תהיה כואבת מידי.

הפרופסור (עיניו בולטות): לא תצליח. לא תנצח.

הבזק כסוף קורע את האוויר, כשהפרופסור מזניק את ידו, הלהב הממורט חולף קרוב מאוד לצוורו של בראד, מגלח שכבת עור. בראד  מטה את גופו בזמן, תופס בזרועו של הפרופסור ומטיח אותו לרצפה בחבטה אלימה.

בראד (מתנשף): לא היית צריך לעשות את זה.

גופו של הפרופסור מוטל על הרצפה כמו סחבה ישנה שאיש לא יטרח להרים. בראד מתכופף אליו ומצמיד לצווארו שתי אצבעות. הוא שומט את ראשו באכזבה.

בראד: *%$**

הוא רץ למחשב ומניע את העכבר לפני שיכנס למצב שינה. הוא מתעסק עם המסך ולאחר מכן מפרק את המעטה של הקופסא ושולף את ההארדיסק מתוכה. הוא יוצא מהבית כשטלפון צמוד לאוזנו.

בראד: יש לי כאן חומר בשבילך. תחכה לי, אני חוזר הביתה.

בראד צועד לכיוון המצלמה, מאחוריו הבית מזדעזע ויורק אש אל השמים.

